Det har været en fornøjelse at leje denne lejlighed af Andrea og Mark -lige fra vores e-mail kontakt og til selve vores ferie i London.

Lejligheden er usædvanlig dejlig og ren i sit design. Overalt er brugt skønne materialer i god kvalitet og vi følte os meget hjemme og velkomne.

Lej lejligheden ligger privat i kælderetagen under Andrea og Marks arkitekt studio og bagved der private hjem. Der er et skønt soveværelse med rigtig god madres, kvalitetsdyne og god belysning. Desuden var der friske blomster.

Lækkert badeværelse med stor og kraftig bruser.

Lille kitchenette, hvor værterne havde sat juice, mælk og vand på køl. Musli og te. Meget sødt og betænksomt.

Det eneste som kan være besværligt for nogle mennesker er den stejle trappe ned og at man skal gennem badet for at komme til kitchenette. Det var ikke et problem for os.

Området ved Newington green og Islington er et af de skønneste i London, hvis man kan lide et lokalt liv. Der er meget grønt og mange cafeer og butikker inden for få min. gang.

Der er 7 min til underground station og 2 min til forskellige busser. Så transporten er nem rundt i byen. Det er desuden et meget trygt område at færdes i.

Da vi kom blev vi taget rigtig godt imod og Mark gav os en god gennemgang af lejligheden samt af området, hvor de havde lavet et godt kort med forskellige cafeer og transportmuligheder.

Værterne var meget hjælpsomme og søde og vi kan give både dem og lejligheden vores bedste anbefalinger. Vi kommer nok tilbage.